hotchpotch/miracl-hf-unified huggingface dataset:
ডাইনামিক-লিংক লাইব্রেরী
ডাইনামিক-লিংক লাইব্রেরী হল মাইক্রোসফটের অপারেটিং সিস্টেম উইন্ডোজ এবং ওএস/২ এর সংযোজনশীল ফাংশন , তথ্য , ডেটার ভাণ্ডার । ডাইনামিক-লিংক লাইব্রেরি হল একধরণের সহকারী ফাইল যা প্রধান ফাংশনের সাথে যুক্ত হয়ে কর্ম সম্পাদনায় সহায়তা করে । ডাইনামিক-লিংক লাইব্রেরি কে সংক্ষেপে ডিএলএল ফাইল বলা হয় কারণ এই ফাইলের নামের শেষে codice_1 লেখা থাকে । তবে কিছু ফাইলের শেষে codice_2 লেখা থাকে । মাইক্রোসফটের পোর্টেবল এক্সিকিউটেবল ফাইল codice_3 তে প্রয়োজনীয় তথ্য সরবরাহের জন্য ডাইনামিক-লিংক লাইব্রেরি ব্যবহার করা হয় । এক্সিকিউটেবল ফাইল codice_4 এবং ডাইনামিক-লিংক লাইব্রেরি ফাইলের গঠন প্রায় একরকম । ডাইনামিক-লিংক লাইব্রেরি থেকে প্রোগ্রাম প্রয়োজনীয় তথ্য , নির্দেশনা গ্রহণ করতে পারে ।
প্রথমদিকে মাইক্রোসফটের প্রোগ্রামগুলি সাধারণ ভাবে কাজ করত এবং এগুলোর জন্য নির্দেশনা ছিল অল্প । চিত্রভিত্তিক অপারেটিং সিস্টেম আসার পর সিপিইউ'র উপর চাপ বাড়তে থাকে । একই সময়ে অনেক প্রোগ্রাম চালনার প্রয়োজন পড়ে । কিন্তু সমস্যা হল এক্সিকিউটেবল ফাইল ফাইল অন্য কোন প্রোগ্রামকে নিষ্ক্রিয় অবস্থায় তথ্যসংগ্রহ করতে দেয় না ও এক্সিকিউটেবল ফাইল কোন সক্রিয় ফাইল থেকে তথ্য পড়তে / সংগ্রহ করতে পারে না । এর ফলে এক্সিকিউটেবল ফাইলের আকার-আকৃতি বৃদ্ধি করার প্রয়োজনীয়তা দেখা দেয় । এই সমস্যা কাটিয়ে ওঠার জন্য ডাইনামিক-লিংক লাইব্রেরি ডিজাইন করা হয় । ডাইনামিক-লিংক লাইব্রেরীর সুবিধা হল এই ফাইল থেকে অনেক প্রোগ্রাম এক সাথে তথ্য সংগ্রহ করতে পারে ।
কুল ফর দ্য সামার
কুল ফর দ্য সামার হল আমেরিকান সঙ্গীত শিল্পী ডেমি লোভাটো কর্তৃক সঙ্গীত একক। এটা তার পঞ্চম স্টুডিও অ্যালবাম "কনফিডেন্টের" (২০১৫) প্রধান একক সঙ্গীত। এই সঙ্গীতটা ২০১৫ সালের জুলাই মাসের ১ তারিখে হলিউড, এবং আইল্যান্ড রেকর্ডস কর্তৃক মুক্ত পায়, এবং ঐ একই দিনে রিপাবলিক রেকর্ডস কর্তৃক রেডিওতে প্রচার করা হয়। এই সঙ্গীতটা লিখেছেন লোভাটো, ম্যাক্স মার্টিন, আলি পেয়ামি, অ্যালেক্সজেন্ডার এরিক ক্রোনাল্ড এবং স্যাভান কোটেছা। সঙ্গীতটিতে সমলিঙ্গ ইঙ্গিতপূর্ণ এবং যৌন ইঙ্গিতপূর্ণ।
"কুল ফর দ্য সামার" সঙ্গীত সমালোকদের কাছ থেকে ইতিবাচক সমালোচনা পেয়েছে। এই সঙ্গীতটি ২০১৫ সালের ১৮ জুলাই "বিলবোর্ড" হট ১০০ এর ৩৬ নম্বর স্থানে আত্মপ্রকাশ করে। মুক্তির প্রথম সপ্তাহে এই সঙ্গীতটির ৮০,০০০ কপি বিক্রয় হয়েছে। ২০১৫ সালের ১৫ অক্টোবরের তালিকার এটা হট ১০০ এর শীর্ষ ২০ এর ১১ তে স্থান পায়। এছাড়াও "কুল ফর দ্য সামার" কানাডা, অস্ট্রেলিয়াসহ আন্তর্জাতিক শীর্ষ ২০ এককের তালিকায় স্থান পেয়েছে এবং যুক্তরাজ্য এবং নিউজিল্যান্ড এর শীর্ষ ১০ এ স্থান পেয়েছে।
"কুল ফর দ্য সামার" লিখেছেন লোভাটো, অ্যালেক্সজেন্ডার এরিক ক্রোনাল্ড, স্যাভান কোটেছা, আলি পেয়ামি এবং ম্যাক্স মার্টিন। আলি পেয়ামি এবং ম্যাক্স মার্টিন সঙ্গীতটি প্রযোজনা করেছেন। এটা পপ এবং পপ রক সঙ্গীত, সাথে রক এজ এবং ইলেক্ট্রনিক ব্যবস্থা স্যানথাইজার বীট দ্বারা চালানো হয়েছে এবং ইলেক্ট্রনিক গিটার ব্যবহার করা হয়েছে।
কুল ফর দ্য সামার এর মুক্তির দিন লোভাটো নিউ ইয়র্ক শহর এর জি১০০তে পুকুর পার্টিতে প্রথম একক গানটি গান। পরবর্তীতে তিনি অন্যান্য পুকুর পার্টিতে গানটি গান,১০২.৭ কিস-এফএম কর্তৃক আয়োজিত লস এঞ্জেলসের ওয়াটারমার্ক টাওয়ারে পুল পার্টিতে তিনি পুকুরে লাফ দিতে গিয়ে পানিতে পড়ে যান। ১১ জুলাই লোভাটো মেজর লীগ বেসবল অল-স্টার গেমে এই সঙ্গীত পরিবেশন করেছেন। ২০১৫ সালের ৯ আগষ্ট লোভাটো তার সাথে সকল-নারী ব্যান্ডদের নিয়ে "দ্য ভয়েজ অব অস্ট্রেলিয়ায়" "কুল ফর দ্য সামার" গানটি গান। তারপরে সে "সানরাইজে" গানটি গান।
২০১৫ সালের ২৪ আগষ্টের ডাব্লিউডাব্লিউই এর প্রতি-দর্শনে-পরিশোধ সামারস্লামের অফিসিয়াল উদ্ভোদনী সঙ্গীত ছিল। On August 30, 2015, Lovato performed the song at th ২০১৫ সালের ৩০ আগষ্ট র‍্যাপার ইগি আজালেকে নিয়ে লোভেটা ২০১৫ এমটিভি ভিডিও মিউজিক অ্যাওয়ার্ডে এই গানটি গান। তারপরের দিন, "জিমি কিমেল লাইভে" লোভাটো রি গানটি গেয়েছিলেন।
"কুল ফর দ্য সামার" দুইবার মনোনীত হয়েছে।২০১৫ সালের আগষ্ট মাসে, টীন চয়েস অ্যাওয়ার্ডে গ্রীষ্মের পছন্দের সঙ্গীত (চয়েস সামার সং) শ্রেণীতে মনোনীত হয় এবং এমটিভি ভিডিও মিউজিক অ্যাওয়ার্ডেও গ্রীষ্মের সঙ্গীত (সামার সং) শ্রেণীতে মনোনীত হয়।মাইক ক্রুজ রিমিক্স) — ৭:২৩
নামিবিয়া জাতীয় অনূর্ধ্ব-১৯ ক্রিকেট দল
নামিবিয়া জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে নামিবিয়ার প্রতিনিধিত্বকারী দল। দলটি সাতবার অনূর্ধ্ব-১৯ ক্রিকেট বিশ্বকাপ বাছাইপর্বে খেলার যোগ্যতা অর্জন করেছে, যা অন্য আন্তর্জাতিক ক্রিকেট কাউন্সিল আইসিসির সহযোগী সদস্য পাপুয়া নিউ গিনির সমান। নামিবিয়ার সবচেয়ে বড় সাফল্য মালয়েশিয়ায় অনুষ্ঠিত ২০০৮ আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ, সেখানে তারা ১৬টি দলের মধ্যে ১১তম স্থান অর্জন করেছিল। নামিবিয়া আইসিসি আফ্রিকা অনূর্ধ্ব-১৯ ক্রিকেট বিশ্বকাপে চারবার চ্যাম্পিয়ন হয়েছে।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল:
দক্ষিণ আফ্রিকা জাতীয় অনূর্ধ্ব-১৯ ক্রিকেট দল
দক্ষিণ আফ্রিকা জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে দক্ষিণ আফ্রিকার প্রতিনিধিত্বকারী দল, যা ১৯৯৫ সালে অফিসিয়ালভাবে প্রথম কোন অনূর্ধ্ব-১৯ টেস্ট ম্যাচে অংশগ্রহণ করে। দল গঠনের পর থেকে ১৬ জানুয়ারি ২০০৮ পর্যন্ত ২৩টি আন্তর্জাতিক ম্যাচ খেলে। এর মধ্যে ৩টিতে জয় এবং ৯টি পরাজিত হয়।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।
ভবানী জামাক্কালাম
ভবানী জামাক্কালাম বলতে ভারতের তামিল নাড়ু অংশের এরোডে জেলার ভবানীতে উৎপাদিত কম্বল এবং কারপেক্টজাতীয় পণ্য দ্রব্যকে বুঝায় । এবং এটি ২০০৫-২০০৬ সালে ভারতের ভৌগোলিক নিদর্শনের চিহ্ন হিসাবে স্বীকৃতি পেয়েছে ।
উনিশ শতকে ব্রিটিশ সরকারের সাথে প্রতিযোগিতায় টিকে থাকার জন্য ভারতীয় কারিগররা নতুন ধরনের পোশাক উদ্ভাবন করে । ভবানীর দর্জি সম্প্রদায়গণ রঙিন মোটা সূতার মাধ্যমে এই কম্বল তৈরি করে থাকেন । উৎপাদিত জামাক্কালামের জনপ্রিয়তা অন্যান্য ঐতিহ্যগত শাড়ি ও পোশাকের বদলে এই জামাক্কালাম উৎপাদনের নেতৃত্ব দেয় । 
ভবানীতে দুই ধরনের জামাক্কালাম উৎপাদিত হয় ।
ভবানী জামাক্কালামে আরও উৎপাদিত হয় বাকপাক(থলে) , চাদর ।
ঐতিহ্যগতভাবে , জামাক্কালাম উৎপাদিত হয় সেখানকার আত্মনির্ভরশীল কারিগরদের নিজ বাড়িতে । তারপর এই কম্বল প্রধান দর্জির নিকট পাঠানো হয় । প্রধান দর্জি কম্বল পরীক্ষা করে অন্যান্য কারিগরদের সাথে যোগাযোগ করে । এই হস্তনির্মিত তাঁত বিক্রয়ের জন্য ব্যবসায়ীদের নিকট পাঠানো হয় । সেখান থেকে ব্যবসায়ীগণ উৎপাদিত পণ্য নিকটবর্তী এলাকাগুলোতে পাঠিয়ে দেয় । ১৫০০ শ্রমিক এই জামাক্কালামের উৎপাদনের সাথে সরাসরি জড়িত যার দুই-তৃতীয়াংশ মহিলা । 
জামাক্কালাম উৎপাদনের জন্য প্রথমে সূতা কাঠের তাঁতে আড়াআড়ি ভাবে রাখা হয় তারপর এতে সূতার গাঁথুনি শুরু করা হয় । এর জন্য হাত এবং পা উভয় ব্যবহার করতে হয় । হাত দিয়ে উপরে ঝুলানো রশি নীচের দিকে টানতে হয় এবং পা দিয়ে নীচের কাঠের যন্ত্র ধাক্কা দিতে হয় । এর ফলে আড়াআড়ি ভাবে রাখা সূতার সাথে নতুন একটি সূতা যুক্ত হয়ে যায় । এভাবে পণ্যটি ধীরে ধীরে উৎপাদিত হতে থাকে । 
উৎপাদিত জামাক্কালাম বিশ্বের বিভিন্ন দেশে রপ্তানি করা হয় যেমন সুইডেন , জার্মানি , ইটালি , ইউনাইটেড কিংডম , ইউনাইটেড স্টেট ও সিংগাপুর । ১৯৯৩ সালে সবথেকে বেশি কাপড় রপ্তানি হয় । .
২০০০ সাল থেকে হাতে তৈরি জামাক্কালাম মেশিনে তৈরি সূতার সাথে প্রতিযোগিতায় যুক্ত হয়েছে । অন্যান্য দেশের সস্তা পণ্য এই শিল্পকে হুমকির মুখে ঠেলে দিয়েছে । 
২০০৫ সালে তামিল নাড়ু'র সরকার এই শিল্পকে ভৌগোলিক অস্তিত্বে হিসাবে উপস্থাপন করে । ফলশ্রুতিতে ২০০৫-০৬ সালে ভারত সরকার ভৌগোলিক জামাক্কালামকে অস্তিত্বে ইঙ্গিত হিসাবে আনুষ্ঠানিক ভাবে স্বীকৃতি প্রদান করে ।
জিম্বাবুয়ে জাতীয় অনূর্ধ্ব-১৯ ক্রিকেট দল
জিম্বাবুয়ে জাতীয় অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে জিম্বাবুয়ের প্রতিনিধিত্বকারী দল। দলটি ক্রিকেট জিম্বাবুয়ে ক্রিকেট কর্তৃক পরিচালিত হয়, যা আন্তর্জাতিক ক্রিকেট কাউন্সিল আইসিসির পূর্ণ সদস্য।
২০১৬ আইসিসি অনূর্ধ্ব-১৯ ক্রিকেট বিশ্বকাপের জন্য নির্বাচিত দল।
আদা খান
আদা খান হলেন ভারতীয় টেলিভিশন অভিনেত্রী ও মডেল। তিনি রাজকুমারী অমৃত এর লাইফ ওকে শোয়ের আমরিত মানথান ভুমিকায় গুরুত্বপূর্ণ চরিত্রের জন্য বিশেষ ভাবে পরিচিত। এছাড়া তিনি নাগণির রং টিভি সিরিয়ালটি করছেন।
আদা মডেল হিসেবে জীবন শুরু করেন। এরপর তিনি বিজ্ঞাপনে কাজ করেন। এরপর তিনি সোনি টিভির জনপ্রিয় সিরিয়াল পালামপুর এক্সপেসে জড়িয়ে পড়েন। ২০১০ সালে শুরু স্টার প্লাস টেলিভিশনে তিনি বেহেনিনে সহয়ক ভুমিকায় অংশগ্রহন করেন। এছাড়া তিনি ইয়ে হায় আসিকী ধারাবাহিকেও কাজ করেন। এবং সাবধান ভারত @ ১১. আর রাজকুমার অমৃত এর লাইফ ওকের আমরিট মানথান চরিত্রে কাজ করেন সাম্রতিক তিনি ওয়েলকাম-২ বাজী মেহমান নাওয়াজি কি রিয়েলিটি শো করছেন। কিছুদিন ধরে তিনি সনি পাল টেলিভিশনের পিয়া বাসানটি রে সিরিয়ালটির অভিনয় করছেন।
বিভিন্ন দেশে রক্তের গ্রুপের বিন্যাস
link title
বি গ্রুপের রক্তের উপস্থিতি উত্তর এশিয়া ও মধ্য এশিয়ার আশেপাশের অঞ্চলে বেশি। পশ্চিম ও পূর্ব দিকে এই গ্রুপের রক্তের সহজলভ্যতা ধীরে ধীরে কমে আসে এবং স্পেনে এর পরিমাণ এক অঙ্কের ঘরে এসে পৌঁছেছে। ধারণা করা হয়, ইউরোপীয়দের আগমনের পূর্বে আমেরিকা ও অস্ট্রেলিয়ায় বি গ্রুপের রক্ত আমেরিকার আদিবাসী ও অস্ট্রেলিয়ার আদিবাসীদের মধ্যে সম্পূর্ণরূপে অনুপস্থিত ছিল।
ইউরোপে এ গ্রুপের রক্তের লভ্যতা বেশি, বিশেষ করে স্ক্যান্ডিনেভিয়া ও মধ্য ইউরোপ অঞ্চলে; যদিও অস্ট্রেলিয়ার কিছু আদিবাসী জনগোষ্ঠী ও মন্টানার ব্ল্যাকফুট ইন্ডিয়ানদের মধ্যে এটি সবচেয়ে বেশি সহজলভ্য।
আরানমুলা কান্নাড়ি
আরানমুলা কান্নাড়ি (, মানে Aranmula mirror বা আরান্মুলা আয়না) হল একধরণের হাতে তৈরি ধাতব আয়না যা ভারতের কেরেলা প্রদেশের আরানমুলা গ্রামে তৈরি করা হয় । অন্যান্য আয়নার মতো এতেও রয়েছে স্বচ্ছতা এবং এটির পেছনের দিকে রয়েছে আরেকটি আয়না যা ধাতব তৈরি । আরানমুলা কান্নাড়ি যে উপাদান ব্যবহার করা হয় তা একমাত্র সেখানকার বিশ্বকর্মারাই জানে কারণ এটি পারিবারিক গোপনীয়তা হিসাবে পরিবার থেকে পরিবারে চলে আসছে । তবে ধাতব বিশেষজ্ঞদের মতে এই আয়নাতে টিন , তামা ব্যবহার করা হয় । টিন ও তামার সঠিক মিশ্রণের মাধ্যমে এই আয়না তৈরি করা হয় এরপর আরানমুলা কান্নাড়িকে পালিশ করা হয় যতক্ষণ পর্যন্ত না স্বচ্ছ প্রতিবিম্ব তৈরি করে । কনে বিদায়ের সময় যে আট উপকরণ সাথে দেওয়া হয় তার মধ্যে আরানমুলা কান্নাড়িও স্থান পেয়েছে । কেরেলার এই ধাতব আয়না ঐতিহ্যের ইতিহাস বহন করছে এবং এই আয়নাকে সৌভাগ্যের প্রতীক হিসাবে বিবেচনা করা হয় । তাই যুগ যুগ ধরে এই আয়না ধর্মীয় ঐতিহ্যের একটি অংশ হয়ে রয়েছে । লন্ডনের ব্রিটিশ মিউজিয়ামে একটি ৪৫ সেন্টি মিটার লম্বা আরানমুলা ধাতব কান্নাড়ি রয়েছে । এই আয়না ২০০৪-০৫ সালে ভারতের ভৌগোলিক ইঙ্গিত হিসাবে স্বীকৃতি পায় ।
ইংল্যান্ড অনূর্ধ্ব-১৯ ক্রিকেট দল
ইংল্যান্ড অনূর্ধ্ব-১৯ ক্রিকেট দল হল অনূর্ধ্ব-১৯ আন্তর্জাতিক পর্যায়ের ক্রিকেটে ইংল্যান্ডের প্রতিনিধিত্বকারী দল। দলটি প্রথম আন্তর্জাতিক ম্যাচ ১৯৭৪ সালে আনুষ্ঠানিকভাবে অনূর্ধ্ব-১৯ টেস্ট ম্যাচ খেলে। দলের বর্তমান অধিনায়ক ব্রাড টেইলর।
আসাম চা
আসাম চা ভারতএর আসামএ উৎপাদিত এক প্ৰকারের রং চা। আসামের চা বিশেষকে (Masters) নামের এক প্রকার চা গাছ থেকে তৈরী করা হয়। এই চা, সমুদ্ৰ পৃষ্ঠের অধিক উচ্চতায় বৃদ্ধি হয়, এর গঠন, স্ফূর্তিদায়ক, সুগন্ধ, এবং অতি উজ্জ্বল রঙ্গের জন্য পরিচিত । আসাম চা, বা অসম নাম সংযোজিত চা, সাধারণত "গরম পানীয়" হিসেবে বিক্ৰী করা হয়। উদাহরণ স্বরুপ, Irish breakfast tea, নামের মনোমুগ্ধকর এবং শক্তিশালী পানীয় চা’তে, ক্ষুদ্ৰ-আকৃতির অসম চায়ের পাতা থাকে।
বাংলাদেশ এবং মায়ানমার সীমান্তে, ব্ৰহ্মপুত্ৰের দুধারে অবস্থিত, অসম হচ্ছে পৃথিবীর মধ্যে সৰ্বাধিক চা-উৎপাদনকারী রাজ্য। ভারতের এই অঞ্চলে বৃষ্টিপাতের হার অনেক বেশি, মৌসুমী জলবায়ুতে দৈনিক সৰ্বাধিক বৃষ্টিপাত ১০ থেকে ১২ ইঞ্চি (২৫০-৩০০ মিমি) পৰ্যন্ত হতে দেখা যায়। দিনের বেলায় প্ৰায় ১০৩ ফারেনহাইট (৪০°সে) পর্যন্ত উষ্ণতা থাকে, বিরল জলীয় বাষ্প এবং উত্তাপ উপযুক্ত পরিবেশের সৃষ্টি করে। এই বিশেষ জলবায়ুই আসাম চা কে প্ৰসিদ্ধ মনোমুগ্ধকর স্বাদ এবং বৈশিষ্ট প্ৰদান করে।
যদিও আসামে সাধারণত "রং চা" উৎপাদন করা হয়,তবে কিছু পরিমাণ "সবুজ চা", এবং নিজস্ব বৈশিষ্ট্যের "সাদা চা" ও উৎপাদন করা হয়।
ঐতিহাসিকভাবে, অসম দক্ষিণ চীনের পড়েই দ্বিতীয় সৰ্বাধিক ব্যবসায়িক চা উৎপাদনকারী অঞ্চল ছিল। সমগ্ৰ বিশ্বের মধ্যেই কেবল অসম এবং দক্ষিণ চীনে নিজস্ব প্ৰজাতির চা গাছ পাওয়া যায়।
আসাম চা রবাৰ্ট ব্ৰুচ, নামের একজন স্কটিশ ভ্রমণকারী ১৮২৩ সালে আকস্মিকভাবে "আবিস্কার" করেছিলেন বলে মনে করা হয়। আসামের হাবি-বাগানে ঘুরা ফেরার সময় তিনি এই গাছ "বন্য"অবস্থায় বেড়ে উঠতে দেখতে পান।
মণিরাম দেওয়ান তাকে একজন স্থানীয় চিংফৌ প্রধান বিছা গামের ঘরে নিয়ে যান। সেখানে তিনি স্থানীয় চিংফৌ লোকদেরকে এই গাছের পাতা থেকে প্ৰস্তুত করা পানীয় গ্ৰহণ করে দেখান এবং তিনি বিছা গামের থেকে সেই গাছের পাতা এবং বীজ বৈজ্ঞানিকভাবে পরীক্ষণের জন্যে সংগ্ৰহ করে আনেন। এর কিছু দিন পরেই তার মৃত্যু হয়, তিনি এই গাছের প্ৰকৃত শ্ৰেণীবিভাজন জানতে সক্ষম হননি। ১৮৩০ সালে তার ভাই চাৰ্লস আসাম চায়ের পাতা কলকাতা বোটানিক্যাল গার্ডেনে সঠিক পরীক্ষণের জন্যে প্ৰেরণ করেন। অবশেষে সেখানে এই উদ্ভিদকে চা গাছ, বা "Camellia sinensis" এর একটা প্ৰজাতি বলে সনাক্তকরণ করা হয়, যেটা চীনা প্ৰজাতি "Camellia sinensis" var. sinensis এর সাথে এক নয়।
আসামের চা বাগানে ভারতএবং শ্রীলঙ্কাতে ব্যবহার করা ভারতীয় মান সময় (IST) অনুসরণ করা হয় না। আসামের চা বাগানের স্থানীয় সময়, যাকে "চা বাগান সময়" বা "বাগানটাইম" বলা হয়, ভারতীয় মান সময় থেকে একঘণ্টা এগিয়ে। দেশের এই অঞ্চলে আগে সূৰ্যোদয় হওয়াকে গুরুত্ব দিয়ে, ব্রিটিশ শাসনামলে এই পদ্ধতিটির প্ৰচলন করা হয়েছিল।
এই পদ্ধতিটিকে একটি সফল পদ্ধতি বলা যায়, কারণ এর জন্যেই চা বাগানের সকল কৰ্মীর দিনের মধ্যে অন্ধকার হওয়ার আগেই নিজের কাজ-কর্ম সেরে ফেলতে পারে এবং যেটা বাগানের উৎপাদন বৃদ্ধি করে। চা বাগানের কৰ্মীদের কাজ করার সময় পৌনে ৯ টা (ভা. মা. স. পৌনে ৮ টা) থেকে সন্ধ্যা ৫ টা (ভা. মা. স. সন্ধ্যা ৪ টা) পর্যন্ত, কিন্তু বাগান ভেদে এই সময়ের কিছু তারতম্য দেখা যায়।
উল্লেখ্য যে, চলচ্চিত্ৰ নিৰ্মাতা জাহ্নু বরুয়া উত্তর-পূর্বের জন্যে একটা স্বকীয় মান সময় প্ৰচলন করার জন্যে প্ৰচার চালিয়েছিলেন।
১৭তম জাতীয় চলচ্চিত্র পুরস্কার (বাংলাদেশ)
১৭তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৭তম আয়োজন; যা ১৯৯২ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর একটি মরণোত্তর পুরস্কারসহ মোট ২২টি শাখায় পুরস্কার প্রদান করা হয়।
১৮তম জাতীয় চলচ্চিত্র পুরস্কার (বাংলাদেশ)
১৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৮তম আয়োজন; যা ১৯৯৩ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর দুটি বিশেষ পুরস্কারসহ মোট ১৯টি শাখায় পুরস্কার প্রদান করা হয়।
হাজার বছর ধরে
হাজার বছর ধরে প্রখ্যাত বাংলাদেশী ঔপন্যাসিক ও চলচ্চিত্রকার জহির রায়হান রচিত একটি কালজয়ী সামাজিক উপন্যাস। ১৯৬৪ সালে এ উপন্যাসটির জন্য তিনি "আদমজী পুরষ্কারে" সম্মানিত হন।
নদী বয়ে চলেছে আপন গতিতে। গাছে গাছে ফুল ফোটে। আকাশে পাখি উড়ে- আপন মনে গান গায়। হাজার বছর ধরে যেই জীবনধারা বয়ে চলেছে, তাতে আশা-নিরাশা, প্রেম-ভালবাসা, চাওয়া-পাওয়ার খেলা চললেও তা সহজে চোখে পড়ে না, অন্ধকারে ঢাকা থাকে। কঠিন অচলায়তন সমাজে আর যাই থাকুক, নারীর কোন অধিকার নাই। নারী হাতের পুতুল মাত্র। পুরুষ তাকে যেমন নাচায় তেমন নাচে। নিজের ইচ্ছেতে কাউকে বিয়ে করাটা এমন সমাজে অপরাধ, গুরুতর অপরাধ। অন্ধকার এই সমাজে আনাচে কানাচে বাস করে কুসংস্কার, বাল্যবিবাহ, বহুবিবাহ, নারী নির্যাতন। পরীর দীঘির পাড়ের একটি গ্রামকে কেন্দ্র করে গড়ে উঠেছে কাহিনী। কখন এই গ্রামের গোড়াপত্তন হয়েছিল কেউ বলতে পারে না। এক বন্যায় “কাশেম শিকদার” আর তার বউ “ছমিরন বিবি” বানের পানিতে ভেলায় ভাসতে ভাসতে এসে ঠাঁই নিয়েছিল এই জায়গায়। সেই থেকে এখানে পত্তন হয়েছে শিকদার বাড়ির।
শিকদার বাড়িতে বাস করে বৃদ্ধ “মকবুল” ও তার তিন স্ত্রী সহ “আবুল”, “রশিদ”, “ফকিরের মা” ও “মন্তু” এবং আরো অনেকে। বৃদ্ধ মকবুলের চতুর্দশবর্ষী বউ টুনির মনটা মকবুলের শাসন মানতে চায় না। সে চায় খোলা আকাশের নিচে বেড়াতে, হাসতে, খেলতে। তাই সঙ্গী হিসেবে বেছে নেয় অল্প বয়সী সুঠামদেহী মন্তুকে। মন্তু বাবা-মা হারা, অনাথ। বিভিন্ন কাজ করে বেড়ায়। টুনি আর মন্ত সকলের অগোচরে রাতের বেলায় বেরিয়ে পড়ে মাছ ধরতে। বর্ষায় যায় শাপলা তুলতে। এমনি করে দুজন দুজনার কাছে এসে যায়। অব্যক্ত ভালবাসার জোয়ারে ভাসে ওরা দু’জন। কিন্ত কেউ মুখ ফুঁটে বলতে পারেনা মনের কথা, লোক লজ্জার ভয়ে। সমাজের রক্ত চক্ষু ওদের দূরে রাখে।
গ্রাম-বাংলায় যা হয়, কলেরা বসন্তের বাতাস লাগলে উজাড় হয়ে যায় কয়েক ঘর মানুষ। ডাক্তার না দেখিয়ে তারা টুকটাক তাবিজ করে, এভাবেই দিন চলে। মকবুলের আকস্মিক মৃত্যুর পর মন্তু যখন মনের কথা টুনিকে খুলে বলে তখন অনেক দেরি হয়ে গেছে। গনু মোল্লা, আম্বিয়া, রশিদ, ফকিরের মা, সালেহা কেউই নেই। টুনির সঙ্গে মন্তুর অনেক দিন দেখা হয়নি। টুনি হারিয়ে গেছে ওর জীবন থেকে। তবুও টুনিকে মাঝে মাঝে মনে পড়ে মন্তুর। এমনি করে অনেকটা সময় পার হয়েছে। রাতের বেলা সুরত আলীর ছেলে ওর বাপের মতোই পুঁথি করে- “শোন শোন বন্ধুগনে শোন দিয়া মন, ভেলুয়ার কথা কিছু শান সর্বজন।” ভেলুয়া সুন্দরীর কথা সবাই শানে। একই তালে, একই সুরে হাজার বছরের অন্ধকার এক ইতিহাস নিয়ে এগিয়ে চলে সবাই। হাজার বছরের পুরনো জোৎস্না ভরা রাতে একই পুঁথির সুর ভেসে বেড়ায় বাতাসে।
কালের আবর্তে সময় গড়ায়। প্রকৃতিতেও পরিবর্তন আসে। শুধু পরিবর্তন আসেনা অন্ধকার, কুসংস্কারাচ্ছন্ন গ্রাম বাংলার আচলায়াতন সমাজে।জহির রায়হান হাজার বছর ধরে উপন্যাসের জন্য ১৯৬৪ সালে আদমজী সাহিত্য পুরস্কার লাভ করেন।
২০০৫ সালে জহির রায়হানের প্রথমা স্ত্রী কোহিনুর আক্তার সুচন্দা হাজার বছর ধরে উপন্যাস অবলম্বনে একই নামে চলচ্চিত্র নির্মাণ করেন। এ চলচ্চিত্রে প্রধান দুটি চরিত্র মন্ত ও টুনির ভুমিকায় রিয়াজ ও শশী অভিনয় করেন। এছাড়াও শাহনুর, সুচন্দা, এটিএম শামসুজ্জামান বিভিন্ন চরিত্র চিত্রায়িত করেছেন। চলচ্চিত্রটি সমালোচক ও দর্শকদের কাছে বেশ প্রশংসিত হয়। সেবছর এটি ছয়টি বিভাগে জাতীয় চলচ্চিত্র পুরস্কার জিতে নেয়। এছাড়াও তিনটি বিভাগে মেরিল-প্রথম আলো পুরস্কার অর্জন করে।
১৯তম জাতীয় চলচ্চিত্র পুরস্কার (বাংলাদেশ)
১৯তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ১৯তম আয়োজন; যা ১৯৯৪ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর দুটি বিশেষ পুরস্কারসহ মোট ২০টি শাখায় পুরস্কার প্রদান করা হয়।
২০তম জাতীয় চলচ্চিত্র পুরস্কার (বাংলাদেশ)
২০তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২০তম আয়োজন; যা ১৯৯৫ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৬টি শাখায় পুরস্কার প্রদান করা হয়।
পর্নোগ্রাফি আসক্তি
পর্নোগ্রাফি আসক্তি (পর্ন আসক্তি, ইন্টারনেট পর্নোগ্রাফি আসক্তি নামেও পরিচিত}}) হলো আসক্তির একটি প্রস্তাবিত মনোবৈজ্ঞানিক মডেল, যার সাহায্যে নেতিবাচক শারীরিক, মানসিক, সামাজিক অথবা আর্থিক পরিণতি ঘটা সত্ত্বেও, কোনো ব্যক্তির পর্নোগ্রাফি সংশ্লিষ্ট ভোগ্যপণ্যের ব্যবহার দ্বারা তাড়িত অমোঘ যৌন ক্রিয়াকলাপকে ব্যাখ্যা করা হয়। ইঙ্গিতনির্ভর প্রতিক্রিয়া পরীক্ষার মাধ্যমে সাইবারসেক্সের পারিতোষিক ও ক্রমশ আকর্ষণ শক্তিশালীকরণমূলক (যেমনঃ নেশা সৃষ্টি) বৈশিষ্ট্যের প্রমাণ পাওয়া গেছে।
সমস্যাপ্রবণ ইন্টারনেট পর্নোগ্রাফি দেখা বলতে বোঝায় এমন কোন উপায়ে পর্নোগ্রাফি দেখা যেটি একজন ব্যক্তির জন্য ব্যক্তিগত বা সামাজিক দিক থেকে ক্ষতিকর এবং সমাজের অন্যান্য সদস্যদের সাথে মিথস্ক্রিয়ার জন্য বরাদ্দকৃত মূল্যবান সময় সেটি দেখার পেছনে ব্যয়িত হয়। আসক্ত ব্যক্তিরা হয়ত বিষণ্নতা, সামাজিক বিচ্ছিন্নতা, চাকরি হারানো, বেকারত্ব অথবা তাদের সামাজিক জীবনের উপর পর্নোগ্রাফির কুপ্রভাবের কারণে আর্থিক সংকটসহ নানাবিধ অসুবিধায় ভুগতে পারেন।
পর্নোগ্রাফি আসক্তি বা সমস্যাপ্রবণ পর্নোগ্রাফি দেখাকে রোগ হিসেবে শনাক্তকরণের জন্য কোন সর্বজনীনভাবে স্বীকৃত রোগ নির্ণয়ের মানদন্ড নেই। ২০১৩ সালে প্রকাশিত "Diagnostic and Statistical Manual of Mental Disorders" এর পঞ্চম সংস্করণে (DSM-5 এ) আচরণগত আসক্তি হিসেবে শুধুমাত্র সমস্যাপ্রবণ জুয়া খেলা নির্ণয়ের মানদন্ড নির্ধারণ করা হয়েছে। এটি অনেকটা মাদকাসক্তি নির্ণয়ের মানদন্ডের ধারাসমূহ যেমন, নির্দিষ্ট আচরণ সম্পর্কে সার্বক্ষণিক চিন্তাবিষ্টতা, আচরণ নিয়ন্ত্রণের ক্ষমতা কমে যাওয়া, মাদকদ্রব্য সহনশীলতা, মাদকদ্রব্য নির্ভরতা, মাদকদ্রব্য প্রত্যাহার উপসর্গ, প্রতিকূল মনোসামাজিক পরিণতি প্রভৃতির অনুরূপ। তবে অন্যান্য আচরণগত আসক্তি নির্ণয়ের জন্য রোগ নির্ণয়ের মানদন্ড নির্ধারণ করা হয়েছে, যেগুলো মূলত মাদকাসক্তি নির্ণয়ের প্রচলিত মানদন্ডের উপর প্রতিষ্ঠিত।
পর্নোগ্রাফি দেখাকে মানসিক রোগ হিসেবে নির্ণয়ের যথার্থতার বিষয়কে ঘিরে তুমুল তর্কবিতর্কের সৃষ্টি হয়েছে।
কিছু চিকিৎসক এবং সংস্থা ইন্টারনেট পর্নোগ্রাফি ব্যবহার নিয়ন্ত্রনের জন্য ইন্টারনেট কন্টেন্ট-কন্ট্রোল সফ্টওয়্যার ও ইন্টারনেট নজরদারী ব্যবহার করার পরামর্শ দিয়ে থাকেন।
নোফ্যাপ () হলো ২০১১ সালে প্রতিষ্ঠিত একটি অনলাইন কম্যুনিটি, যারা পর্নোগ্রাফি দেখা, হস্তমৈথুন করা কিংবা যৌনমিলন পরিহার করতে চান তাদের জন্য এটি একটি সাপোর্ট গ্রুপ হিসেবে কাজ করে।
অধিকাংশ সাফল্যজনক গবেষণাতেই সুবিধাজনক নমুনা জনগোষ্ঠী ব্যবহার করা হয়। এমনি একটি গবেষণায় ৯২৬৫ জনের একটি সুবিধাজনক নমুনা জনগোষ্ঠী ব্যবহার করে জানা যায় যে এদের ১% ইন্টারনেট ব্যবহারকারী স্পষ্টতই সাইবারসেক্সে আসক্ত এবং ১৭% ব্যবহারকারীই সমস্যাপ্রবণ যৌন আসক্তি নির্ণয়ের মানদন্ডে উত্তীর্ণ হন। অর্থাত্ তারা ক্যালিচম্যান যৌন আসক্তি স্কেলে গড় মানের প্রমাণ বিচ্যুতির চেয়ে এক পয়েন্ট বেশি স্কোর করেন। ৮৪ জন কলেজপড়ুয়া পুরুষের উপর করা একটি জরিপে দেখা যায় যে যারা পর্নোগ্রাফি ব্যবহার করেন তাদের ২০-৬০% লোকই এটিকে সমস্যাপ্রবণ মনে করেন। ইন্টারনেট আসক্তির উপর করা একটি গবেষণা নির্দেশ করে যে এই আসক্তির হার হয়ত ইউরোপীয় ও আমেরিকান জনগোষ্ঠীর মধ্যে ১.৫ থেকে ৮.২% শতাংশের মধ্যে ওঠানামা করতে পারে। ইন্টারনেট পর্নোগ্রাফি ব্যবহারকারীরা ইন্টারনেট ব্যবহারকারীদের অন্তর্ভুক্ত এবং দেখা গেছে ইন্টারনেট পর্নোগ্রাফি ব্যবহারই একমাত্র কার্যকলাপ যা অধিকাংশ ক্ষেত্রেই ব্যবহারকারীকে অমোঘ আচরণের দিকে ধাবিত করে।
নাঞ্জানাগড় কলা
নাঞ্জানাগড় কলা‎ অথবা নাঞ্জানাগড় রসাবালে-হানু হল এক ধরনের কলার জাত যা ভারতের কর্ণাটক প্রদেশের চামারাজ নগর ও মাইসরু জেলায় চাষ করা হয়। নাঞ্জানাগড় কলা‎র স্বাদ ও গন্ধ সারা ভারতবর্ষে জনপ্রিয়। এই কলার সুন্দর গঠন একে আকর্ষণীয় করে তুলেছে। সঠিক মাত্রায় রাসায়নিক সার প্রয়োগের মাধ্যমে এই কলা পরিপূর্ণতা লাভ করে। এই কলার স্বাদ, গন্ধ, জনপ্রিয়তার কারণে ভারত সরকার একে ভারতের ভৌগোলিক নিদর্শনের ইঙ্গিত হিসাবে নিবন্ধিত করে।
নাঞ্জানাগড় কলা বিশেষত্ব হল এর স্বাদ, গন্ধ, আকার-আকৃতি যা অন্যান্য কলার থেকে ভিন্ন। সঠিক মাত্রায় রাসায়নিক সার ব্যবহার ও অভিজ্ঞতা পূর্ণ জৈব চাষের মাধ্যমে এই কলা উৎপাদিত হয়। এটির আরেকটি বিশেষত্ব হল, যদি এই কলা অন্য কোন স্থানে চাষ করা তবে এই কলা অধিক সময় নিয়ে বৃদ্ধি পায় এবং আকারে ছোট হয়। খেতেও তেমন সুস্বাদু হয় না। নাঞ্জানাগড় কলার জিনগত বিশিষ্ট এই কলাকে আলাদা করেছে।
নাঞ্জানাগড় কলা চাষের জন্য শুষ্ক ও আর্দ্র জলবায়ু প্রয়োজন। নাঞ্জানাগড় কলার ভাল বৃদ্ধির জন্য অক্ষাংশ ৩০এন থেকে ৩০এস বিশেষ ভাবে উপযোগী।
উদ্যানপালন বিভাগ ভারত সরকারের নিকট নাঞ্জানাগড় কলার ভৌগোলিক অস্তিত্বে নিবন্ধনের জন্য ১৯৯৯ সালের ধারা অনুসারে আবেদন জানায়। আবেদনে পরিপ্রেক্ষিতে ৩ বছর পর ২০০৫ সালে ভারতের ভৌগোলিক অস্তিত্ব নিদর্শন হিসাবে স্বীকৃতি পায়।
২১তম জাতীয় চলচ্চিত্র পুরস্কার (বাংলাদেশ)
২১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২১তম আয়োজন; যা ১৯৯৬ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
এই বছর ১৪টি শাখায় পুরস্কার প্রদান করা হয়।
কোলুভু শ্রীনিবাস
কোলুভু শ্রীনিবাস হল ভারতের অন্ধ্রপ্রদেশ রাজ্যের তিরুমালা শহরের বেঙ্কটেশ্বর মন্দিরে প্রতিষ্ঠিত বেঙ্কটেশ্বরের একটি বিগ্রহ। এই রৌপ্যনির্মিত বিগ্রহটি মন্দিরের প্রধান বিগ্রহের একটি প্রতিমূর্তি। এই বিগ্রহটিকে মন্দিরের সকল ক্রিয়াকলাপ ও আচার-অনুষ্ঠানের প্রধান পরিদর্শক মনে করা হয়। তাছাড়া কোলুভু শ্রীনিবাসকে মন্দিরের রক্ষাকারী দেবতা এবং মন্দিরের সকল অর্থনৈতিক বিষয়ের পরিদর্শকও মনে করা হয়। এই বিগ্রহটির অপর নাম বলি বেরা। বলি বেরার কর্তব্যগুলি অনেকটা গৃহস্থের কর্তব্যের অনুরূপ। তিনি অর্থনীতি ও হিসাব ব্যবস্থাপনা করেন এবং বলিপীঠমে গরুড়, হনুমান ও বিশ্বকসেন প্রমুখ নিত্যসূরির নিকট বলি উৎসর্গের পূর্বে তাঁর অনুমতি গ্রহণ করা হয়। মূর্তিটি মন্দিরের একেবারে অভ্যন্তরে ১৬টি স্তম্ভযুক্ত একটি কক্ষে (তিরুমামনি মন্টপম) রাখা থাকে। এই বিগ্রহের কোনো নথিবদ্ধ ইতিহাস পাওয়া যায় না।
এই বিগ্রহ কবে মন্দিরে প্রতিষ্ঠিত হয়, এটির পরিচয় কী বা এই বিগ্রহকে কেন্দ্র করে প্রচলিত আচার-অনুষ্ঠানগুলি কবে ও কিভাবে শুরু হয়েছিল, তার কোনো উল্লেখ মন্দিরে নেই।
সকালের তোমল সেবা বা অভিষেকমের (শুক্রবার) পর আগের দিনের হিসাব শেষ করে কোলুভু শ্রীনিবাসের কাছে আনা হয়। এই অনুষ্ঠানটিকে বলা হয় ‘কোলুভু’ বা দরবার। কোলুভু শ্রীনিবাসকে গর্ভগৃহের তিরুমামনি মন্টপমে আনা হয় এবং একটি রুপোর পাতে মোড়া সিংহাসনে বসানো হয়। এই সিংহাসনের উপর একটি একটি গিল্টি-করা ছাতাযুক্ত চন্দ্রাতপ রয়েছে, যেটি মহীশূরের মহারাজা উপহার দিয়েছিলেন। এটি অনুষ্ঠানটি ‘একান্তমে’ আচরিত হয়। কেবলমাত্র পুরোহিত ও তিরুমালা তিরুপতি দেবস্থানমের আধিকারিকরাই এই অনুষ্ঠানে উপস্থিত থাকেন। নিম্নোক্ত অনুষ্ঠানগুলি আচরিত হয়:
মন্দিরের অর্থবর্ষের শেষে (জুলাই মাস) "অনিবার অষ্টনাম" নামে একটি অনুষ্ঠানের মাধ্যমে বার্ষিক হিসাবপত্র দেবতার উদ্দেশ্যে নিবেদিত হয়। পূর্ববর্তী বছরের হিসেবের সঙ্গে সকল প্রধান আধিকারিকের কার্যালয়ের প্রতীকও দেবতার উদ্দেশ্যে নিবেদিত হয় এবং তা প্রত্যর্পিত হয়। এটির অর্থ হল, দেবতা প্রত্যেক আধিকারিককে যোগ্য মনে করলেন। পরবর্তী বছরের নথিপত্র রাখার জন্য নতুন বই চালু করা হয়। অনুষ্ঠানের শেষে প্রধান পুরোহিত সকল প্রধান আধিকারিককে দেবতার সন্তুষ্টির প্রতীক হিসেবে "তাম্বুলম" প্রদান করেন।
এই অনুষ্ঠানটিও ‘একান্ত’ (ব্যক্তিগত)। এটি জনসাধারণকে দেখতে দেওয়া হয় না। এই অনুষ্ঠানের পর উৎসব মূর্তি মালায়াপ্পা স্বামী ও তাঁর দুই পত্নীকে ফুল দিয়ে সাজানো পালকিতে করে বের করা হয়। এটি জনসাধারণ দেখতে পারে।
২০১৬-এ আন্তর্জাতিক ক্রিকেট
২০১৬ মৌসুমের আন্তর্জাতিক ক্রিকেট () খেলা ও প্রতিযোগিতাসমূহ মে ২০১৬ থেকে সেপ্টেম্বর ২০১৬ তারিখ পর্যন্ত চলবে।
১৯ মে ২০১৬ ইংল্যান্ড শ্রীলঙ্কা [3] [5] [1]
২০১৫-১৬ আন্তর্জাতিক ক্রিকেট
২০১৫-২০১৬ আন্তর্জাতিক ক্রিকেট মৌসুম অক্টোবর, ২০১৫ থেকে মার্চ, ২০১৬ পর্যন্ত চলে।
মৌসুম শুরুর পূর্বে দলগুলোর র‌্যাঙ্কিং নিম্নরূপ ছিল:-
সূচী অনুযায়ী এই সফরে বাংলাদেশের বিপক্ষে অস্ট্রেলিয়ার দুইটি টেস্ট খেলার কথা থাকলেও অস্ট্রেলিয়া ক্রিকেট নিরাপত্তাজনিত কারণ দেখিয়ে তাদের সফর বাতিল করে।
২০১৬ বিশ্ব টুয়েন্টি২০ প্রতিযোগিতায় খেলবে।
ডিসেম্বরে ভারত ও পাকিস্তান দল সীমিত ওভারের সিরিজে অংশ নেয়ার পরিকল্পনা করে। কিন্তু সরকারের কাছ থেকে নিরাপত্তার বিষয়ে অনুমোদন না পাওয়ায় তা বাতিল হয়ে যায়।
গামোচা
গামোচা অসমীয়া সমাজ জীবনের অতি আদরের বস্ত্ৰ৷ সাধারণত গামোচা চারি দিকে রঙ্গিন সূতায় (বিভিন্ন রঙ্গ থাকে) বোনা একটি সাদা দীর্ঘ কাপড়৷ রেশম সূতা থেকে বিশেষভাবে গামছা তৈরি করা হয় যদিও পাট ইত্যাদি সূতা থেকেও এটা তৈরি করা হয়৷ গামোচা অসমীয়ার বাহিরেও বাঙ্গালি, বিহারী এবং উড়িষ্যার মানুষেরাও ব্যবহার করে, অবশ্য অসমীয়া গামোচার সাথে তাদের গামছার বহু পাৰ্থক্য রয়েছে। তাছাড়া অসমীয়া মানুষেরা গামোচাটিকে এক সাংস্কৃতিক তথা সন্মানের প্ৰতীক হিসাবে ব্যবহার করে কিন্তু অন্য জায়গায় একে শুদুমাত্র নিত্য ব্যবহাৰ্য্য সামগ্ৰী হিসেবেই ব্যবহার হতে দেখা যায়। আসামে গামছা কে ‘”গামোচা’” "গাম্‍চা", "মুক্‍চা" ইত্যাদি নামে ডাকা হয়।
গামোচার নাম এবং উৎপত্তি সম্পৰ্কে কোনো ঐতিহাসিক প্রমান পাওয়া যায় না৷ সাহিত্যিকভাবে এর অৰ্থ হচ্ছে কোনো বস্ত্ৰ দিয়ে শরীর মোচার কাৰ্য৷ (গা-শরীর + মচ্)৷ ফলে অসমীয়া সংস্কৃতিতে গা-মচা বস্ত্ৰটিকে গামোচা হিচাপে নামকরণ করা হয়েছে৷ এটা নিশ্চিত যে ভারতএর অন্য কোন জায়গা থেকে আসামে গামোচা আসেনি বা ভারতের অন্য জায়গায় গামোচার ব্যবহার হতে দেখা যায় না৷ বৰ্তমান থাইল্যান্ডএগামোচার মতো একটি বস্ত্ৰ ব্যবহার করার কথা জানা যায়৷ আসামের ইতিহাসে গামোচা সম্পৰ্কে দুই এটি কথা লিখা আছে৷ ইতিহাসবিদ ড. লীলা গগৈর মতে আহোম সাম্রাজ্যর থেকেই আসামে গামোচার প্ৰচলন হয়৷ এমনকি মহাপুরুষ শঙ্করদেব এর সময়ে গামোচার প্ৰচলন হওয়ার কথা জানা যায়৷ এডওয়াৰ্ড গেইটর 'A History Assam' গ্ৰন্থটিতে গামোচার কথা উল্লেখ করেছেন৷ গ্ৰন্থটি অনুযায়ী ১৭৩৯ সালে একটি গামোচার দাম ছিল ৬ পয়সা৷
অসমীয়া সমাজে বিভিন্ন ক্ষেত্ৰে গামোচার ব্যবহার হতে দেখা যায়৷ এক কথায় অসমীয়া সমাজ-সংস্কৃতি, রীতি-নীতি সকল ক্ষেত্ৰে গামোচার বিশেষ অবদান আছে৷অসমীয়া সমাজে গামোচার ব্যরহারের ওপর নিৰ্ভর করে একে বিভিন্ন ভাগে ভাগ করা যায়।যেমন:-
অসমে প্ৰচলিত গামোচার অন্য একটা রূপ হল আনাকাটা গামোচা। আনাকাটা মানে হচ্ছে যখন গামোচা কাটি ছাড়া তৈরি হয়।এটি সাধারণত বিয়ে শাদিতে ব্যবহার করা হয়।
অসমীয়া সংস্কৃতিতে গামোচা(গামছা) বিশেষ স্থান অধিকার করে আছে৷ বিহু, বিবাহ অনুষ্ঠান বা অন্যান্য যেকোনো সামাজিক অনুষ্ঠানে গামোচাকে সন্মানের প্ৰতিক হিসেবে ব্যবহার করা হয়৷ অসমের সকল শ্ৰেণীর জাতি গামোচা ব্যবহার করে৷ অসমের বিহু উৎসবের সাথে গামোচার বিশেষ সম্পৰ্ক আছে৷ বিহু নৃত্যের সময়ে যুবকরা গামোচাকে মাথায় বেঁধে বিহু নৃত্যে অংশ গ্ৰহণ করে৷ এজন্যে গামোচাকে বিহুয়ান বলা হয়৷ অন্যদিকে বিবাহ অনুষ্ঠানে সকল ক্ষেত্ৰে গামোচাকে উপহার দেয়ার সাথে সন্মান জানানোর জন্যেও গামোচা ব্যবহার করা হয়৷
তেজপুর লিচু
তেজপুর লিচু হচ্ছে আসামএর তেজপুরের বিভিন্ন অঞ্চলে উৎপাদিত হওয়া এক প্ৰকারের লিচু। এর বৈজ্ঞানিক নাম হচ্ছে ""। এটি Sapindaceae পরিবারের অন্তৰ্গত Litchi গণ এর একটা প্ৰজাতি। তেজপুর লিচুর কিছু বিশেষ বৈশিষ্ট আছে, বিশেষ করে এর আকার এবং এতে থাকা কাৰ্বহাইড্ৰেট এর মাত্ৰার জন্য একে অন্য লিচু থেকে পৃথক করে তুলেছে। ইলাছি, বিলাতি, বম্বাই, পিয়াজী, হালধীয়া ইত্যাদি হচ্ছে স্থানীয়ভাবে উৎপাদন করা তেজপুর লিচুর কিছু প্ৰকারভেদ।
আসামের প্ৰায় প্ৰতিটি জেলাতেই লিচু হয়, যদিও শোণিতপুর জেলাতেই সৰ্বাধিক লিচু উৎপাদন করা হয়। তেজপুর লিচুর বিভিন্ন প্ৰকারের মধ্যে বম্বাই এবং ইলাছিই সৰ্বোৎকৃষ্ট প্ৰকার। কোনোধরণের কৃত্ৰিম রসায়ন প্ৰয়োগ না করেই সম্পূৰ্ণ জৈবিক প্ৰক্ৰিয়াতে উৎপাদিত এই লিচু বিদেশেও রপ্তানি করা হয়। মধ্য প্রদেশ, রাজস্থান, উত্তর প্রদেশ ইত্যাদি রাজ্যের ফলের বাজারে তেজপুর লিচুর সমাদর থাকার সাথে আমেরিকা, সুইজারল্যান্ড ইত্যাদি দেশে ও অতি জনপ্ৰিয়।
তেজপুর লিচু শোণিতপুর জেলার পরয়া, ডারিকাটি, ভালুকপুং, ওপর কছারি গাঁও, বান্দরমারী, তামুলবাড়ী, খনামুখ, মইলাগাঁও অঞ্চলে উৎপাদন করা হয়। ভৌগলিকভাবে তেজপুর লিচু এবং এর মধ্যে উৎপাদিত হয়।
২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে "তেজপুর লিচু"ও ভৌগোলিক স্বীকৃতি লাভ করে।
ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে "কাৰ্বি আংলং আদা" (অসম), "খাছী মেণ্ডারিণ" (মেঘালয়), "লাৰ্জ কাৰ্ডামম" (সিকিম), "চরাই চকুয়া জলকীয়া" (মিজোরাম), "কচাই নেমু" (মণিপুর), "কুইন মাটিকঠাল" (ত্রিপুরা), "অরুণাচল কমলা" (অরুণাচল প্রদেশ) এবং "নাগাল্যান্ড গাছ আলু" (নাগাল্যান্ড)।
লুই ব্লাঁ
লুই ব্লাঁ () (; ২৯ অক্টোবর, ১৮১১ – ৬ ডিসেম্বর ১৮৮২) সাহিত্যিক, সাংবাদিক ও লেখক। ১৮৪০ সালে তার বিখ্যাত বই "The Organization of Labour" প্রকাশ হয়। তিনি রাষ্ট্র গণতন্ত্রের পক্ষে কাজ করেন। তাঁর মতে রাষ্ট্র কর্মশালা খামার কারখানা দোকান প্রভৃতির ব্যবস্থা করবে এবং এর জন্য অর্থ খরচ করবে। যাদের চিন্তার ভিত্তিতে ১৮৪৮ সালে ফ্রান্সে বিপ্লবের সময় এই ধরনের ব্যবস্থা গৃহীত হয় লুই তাদের অন্যতম। তার মৃত্যু ১৮৮২ সালে।
উজ্জ্বল (অভিনেতা)
আশরাফ উদ্দিন আহমেদ, (উজ্জ্বল নামে পরিচিত; জন্ম: ২৮ এপ্রিল, ১৯৪৬) হলেন বাংলাদেশের একজন বিশিষ্ট অভিনেতা। সুভাষ দত্ত পরিচালিত "বিনিময়" চলচ্চিত্র দিয়ে তিনি চলচ্চিত অভিনয়ের পাশাপাশি তিনি চলচ্চিত্রাঙ্গণে প্রবেশ করেন। চলচ্চিত্রে অভিনয়ের পাশাপাশি তিনি চলচ্চিত্র প্রযোজনা ও পরিচালনাও করেছেন। তিনি প্রায় শতাধিক ছবিতে অভিনয় করেছেন। তার অভিনীত উল্লেখযোগ্য চলচ্চিত্রসমূহ হল "অরুণোদয়ের অগ্নিসাক্ষী", "ইয়ে করে বিয়ে", "নালিশ", "নসিব", "উসিলা", "নিজেকে হারিয়ে খুঁজি"। তার পরিচালিত চলচ্চিত্রসমূহ হল "শক্তি পরীক্ষা", "তীব্র প্রতিবাদ", ও "পাপের শাস্তি"।
উজ্জ্বলের আসল নাম আশরাফ উদ্দিন আহমেদ। তিনি ১৯৪৬ সালের ২৮ এপ্রিল তিনি তৎকালীন ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) পাবনা জেলার শাহজাদপুরের জন্তিহার গ্রামে জন্মগ্রহন করেন। তিনি ১৯৭০ সালে আন্তর্জাতিক সম্পর্ক বিভাগে এমএ পাস করেন ঢাকা বিশ্ববিদ্যালয় থেকে। ১৯৬৭-৬৯ সালের দিকে ঢাকা বিশ্ববিদ্যালয়ের এসএম হলে থাকাকালীন বিশ্ববিদ্যালয়ের নাটকে বা টিএসসিতে অনুষ্ঠিত নাটকে নায়কের ভুমিকায় অভিনয় করতেন আর সুজাতা বা রুবিনা ছিল তার সহ-শিল্পী।
উজ্জ্বল ১৯৬৭ থেকে ১৯৬৯ সাল পর্যন্ত নিয়মিত নাটক করতেন ঢাকা টেলিভিশনে। নাটকের অভিনয় দেখে প্রযোজকেরা তাকে চলচ্চিত্রে নেওয়ার আগ্রহ দেখায়। এরপর ১৯৭০ সালে সুভাষ দত্ত পরিচালিত "বিনিময়" চলচ্চিত্রের মাধ্যমে চলচ্চিত্রাঙ্গণে প্রবেশ করেন। প্রথম চলচ্চিত্রে তার বিপরীতে অভিনয় করেন কবরী। এরপর ১৯৭২ সালে তিনি ইউসুফ জহির পরিচালিত হাস্যরসাত্মক-নাট্যধর্মী "ইয়ে করে বিয়ে" ছবিতে বুলবুল আহমেদ ও ববিতার সাথে অভিনয় করেন। একই বছর সুভাষ দত্ত পরিচালিত বাংলাদেশের স্বাধীনতা যুদ্ধভিত্তিক "অরুণোদয়ের অগ্নিসাক্ষী" চলচ্চিত্রে অভিনয় করেন।
আশির দশকের শেষের দিকে মমতাজ আলী পরিচালিত "নসিব" চলচ্চিত্রে তিনি খলচরিত্রে অভিনয় করেন। ছবিটিতে তার অভিনয় সমাদৃত হয়।
উজ্জ্বল এক সময় চলচ্চিত্র প্রযোজক পরিবেশক সমিতির সাধারণ সম্পাদকও ছিলেন। উজ্জ্বল ফিল্মস লিমিটেড নামে তার একটি প্রযোজনা সংস্থা রয়েছে।
বিএনপির প্রতিষ্ঠালগ্ন থেকেই উজ্জ্বল দলটিকে সমর্থন দিয়ে আসছেন এবং দলের কর্মকাণ্ডে সক্রিয় অংশগ্রহণও করেছেন।
অনুষ্কা শেট্টি
অনুষ্কা শেট্টি (জন্ম: ৭ নভেম্বর, ১৯৮১ সাল) হচ্ছেন একজন ভারতীয় ছবির নায়িকা, যিনি প্রকৃতরুপে তেলুগু, তামিল ছবিতে কাজ করেন। অনুষ্কা মাঙ্গালোরে জম্মগ্রহণ করেন কিন্তু কর্মজীবন শুরু করেন যোগব্যায়াম প্রশিক্ষক হিসেবে। ঠিক সে সময়ে তাঁকে ছবির কাজের জন্য আমন্ত্রণ জানানো হয়।
তিনি ২০০৫ সালে একটি তেলেগু ছবি "সুপার" দিয়ে অভিনয় জীবন শুরু করেন। তিনি অসংখ্য তেলুগু ছবি যেমন "বিক্রমারকুডু" (২০০৬), "অরুন্ধতি" (২০০৯) এবং "ভেধাম" (২০১০) নায়িকা প্রধান হিসেবে কাজ করেন। এরকম অসংখ্য উচ্চ-বাজেট সম্পন্ন ছবিতে কাজের সুবাদে তিনি নিজেকে তেলেগু চলচ্চিত্রে এক অনন্য মাত্রায় নিয়ে আসেন এবং প্রথম সারির নায়িকা হিসেবে নিজেকে প্রতিষ্ঠিত করেন। "অরুন্ধতি" (২০০৯ সাল) ছবির চরিত্রের জন্য টাইটেল চরিত্র এবং "ভেদম" ছবিতে সারোজা চরিত্রে অভিনয় করে উচ্চ প্রশংসিত হন। যা তাঁকে দুটি ফিল্মফেয়ার, একটি নন্দি এবং দুটি সিনেমা পুরস্কার (CineMAA Awards) যোগায়। ২০১০ সালে, আনুশ্‌কা তামিল ছবি "সিঙ্গম" (২০১০) এবং "সিঙ্ঘম ২" (২০১৩) সিকুয়াল ছবিতেও অভিনয় করে সাফল্য পান। ছবি দুটিই ব্যবসায়িক সাফল্যের মুখ দেখে এবং "ভানাম" (২০১১) ও "দৈভা থিরুমগল" (২০১১) ছবি দুটিতেও অভিনয় করে অনেক প্রশংসা কুরান।ভারতের অন্যতম ব্যবসাসফল ছবি এর জন্য তিনি অধিক সু-পরিচিত।
অনুষ্কা শেট্টির জন্ম হয় মাঙ্গালোর, কর্ণাটকে। অনুষ্কা এথনিক টুলুভা বেল্লিপাডি উরামালু গুথু পরিবার থেকে আসেন। তাঁর পিতামাতা হলেন প্রফুল্লা এবং এ এন ভিত্তাল শেট্টি। তাঁর দুই ভাই রয়েছে গুণরঞ্জন শেট্টি ও সাঁই রমেশ শেট্টি যিনি একজন কস্‌মেটিক সার্জন (শল্যচিকিৎসক)। আনুশ্‌কা বেঙ্গলুরুতে তাঁর স্কুল জীবন পার করেন এবং মাউন্ট কার্মেল কলেজ, বেঙ্গালোর থেকে ব্যাচেলর অব কম্পিউটার এপ্লিক্যাশনস্‌ শেষ করেন। তিনি ভারত ঠাকুর থেকে প্রশিক্ষণপ্রাপ্ত একজন যোগ প্রশিক্ষকও ছিলেন।
অনুষ্কা শেট্টি ২০০৫ সালে পুরি জগন্নাথের তেলেগু ছবি "সুপার" দিয়ে অভিনয় জীবনে পদচারণা শুরু করেন, যেখানে তাঁকে আক্কিনেনি নাগার্জূন ও আয়েশা টাকিয়ার সাথে অভিনয় করতে দেখা যায়। ছবিটি নিয়ে মিশ্র প্রতিক্রিয়া থাকলেও ইন্ডিয়াগ্লিটজ্‌-এ বলা হয় - আয়েশা ও আনুশ্‌কা দুজনেই অসাধারণ কাজ করেন। অনুষ্কা একই বছরে অন্য আরেকটি ছবি মহা নন্দিতে শ্রীহরি ও সুমন্তের বিপরীতে অভিনয় করেন। ছবিটি নিয়েও মিশ্র প্রতিক্রিয়া দেখা যায়।
২০০৬ সালে তাঁর চারটি ছবি মুক্তি পেয়েছিলো, প্রথমে এস. এস. রাজামৌলির ভিক্রমারকুডু যেখানে তিনি রবি তেজার সঙ্গে জোট বেঁধেছিলেন। ছবিটি বিশাল সাফল্য পায় এবং তাঁকে আন্দ্র প্রদেশে জনপ্রিয় করে তুলতে সাহায্য করে। Nowrunning.com এর কিশোর উল্লেখ করেন, "রবি তেজার নিখুঁত অভিনয় ও অনুষ্কা শেট্টির কামত্তপূর্ণ অভিনয়ই ছবিটির উচ্চ পয়েন্ট প্রাপ্তির কারণ। রভি তেজার মধ্যে সেসকল কলা উপস্থিত যা একজন নায়কের থাকা প্রয়োজন এবং অনুষ্কা শেট্টির সে সকল গুণাবলী বিদ্যমান যা একজন নারীর থাকা উচিত।" সিফি বলেন, অনুষ্কা হলেন নির্ধারিতভাবে একজন লক্ষ্যণীয়া।
তিনি তাঁর পরবর্তী ছবি আস্ট্রাম, যেটি ১৯৯৯ সালের হিন্দি ছবি সারফারোশ ছবির পুনঃনির্মাণ, যার মধ্য দিয়ে তিনি তামিল চলচ্চিত্র ইন্ডাস্ট্রিতে পা রেখেছিলেন। সুন্দার সি পরিচালিত অ্যাকশন ছবি ‘রেন্ডু’তে অভিনয় করেন ও আর মাধাভানের সাথে পর্দায় জুটি বেঁধেছিলেন। পরবর্তীতে তাঁকে স্ট্যালিন ছবিতে বিশেষ চরিত্রে দেখা যায় মেগা তারকা চিরঞ্জীবীর পাশে এ আর মুরুগাদোসএর পরিচালনায়, যা তাঁর প্রথম তেলুগু ডাইরেক্টরিয়াল ড্যাবু।
হাসান ইবনে আল-হাইসাম
আলী আল-হাসান ইবনে আলী-হাসান ইবন আল হাইসাম(;৯৬৫-১০৪০)পশ্চিমা বিশ্বে তিনি আল-হাইজেন নামে সমধিক পরিচিত। তিনি ছিলেন একাধারে আরব বিজ্ঞানী, গণিতবিদ, জ্যোতির্বিজ্ঞানী, এবং দার্শনিক। ইবন আল হাইসামের উল্লেখযোগ্য অবদান অপটিক্স বা আলোকবিদ্যার মূলনীতি, জ্যোতির্বিদ্যা, গণিত, আবহাওয়াবিজ্ঞান,  চাক্ষুষ বিজ্ঞান এবং বৈজ্ঞানিক নীতি।তিনি সর্বপ্রথম ক্যামেরার মূলনীতি আবিষ্কার করেন, যার উপর ভর করে আজকের আধুনিক ক্যামেরা, স্যাটেলাইট ইত্যাদি। তিনি কায়রোয় ফাতেমীয় খলিফার দরবারে জীবনের অধিকাংশ সময় অতিবাহিত করেন। গ্রন্থ রচনা, চুক্তি সম্পাদনা এবং দরবারের অভীজাত সদস্যদের গৃহশিক্ষক হিসেবে জীবিকা নির্বাহ করেন।
আন্ডার কনস্ট্রাকশন
আন্ডার কনস্ট্রাকশন রুবাইয়াত হোসেন পরিচালিত একটি বাংলা চলচ্চিত্র। "আন্ডার কনস্ট্রাকশন" রুবাইয়াত হোসেনের দ্বিতীয় সিনেমা।
রয়া একজন মঞ্চনাট্যকর্মী। এক যুগ ধরে মঞ্চে রক্তকরবী নাটকের নন্দিনীর ভূমিকায় অভিনয় করছেন তিনি। কিন্তু বয়স বেড়ে যাওয়ায় দলনেতা চরিত্রটিতে আরেকজনকে স্থলাভিষিক্ত করার সিদ্ধান্ত নেন। তরুণীরাই কেন শুধু নন্দিনী হতে পারবে এ প্রশ্ন ঘোরে শাহানার মনে। এমন সময় একজন ভারতীয় বাংলাদেশে এসে নতুনভাবে রক্তকরবী মঞ্চে আনার পরিকল্পনা করেন। রয়ার সঙ্গে তখন তার সম্পৃক্ততা তৈরি হয়।এই চলচ্চিত্রের জন্য শ্রেষ্ঠ সংলাপ রচয়িতা ও শ্রেষ্ঠ রূপসজ্জা বিভাগে যথাক্রমে সৈয়দা রুবাইয়াত হোসেন ও মানিক ৪১তম জাতীয় চলচ্চিত্র পুরস্কার ২০১৬ লাভ করেন।
চৈতা নদী
চৈতা নদী ইছামতি নদী থেকে উৎপন্ন হয়ে গাইঘাটায় যমুনা নদীতে মিলিত হয়ছে। নদীর দৈর্ঘ্য ৪০ কিমি। নদীটি বর্তমানে উৎস মুখে ইছামতি নদী থেকে বিছিন্ন হয়ে পড়েছে এছাড়া নদীটিতে পলি জমে নদীর স্বাভাবিক গতি হারিয়েছে। চৈতা নদীর কিছু স্থানে নদী গর্ভে চাষাবাদ চলছে এবং নদীর পাড় ভেঙ্গে, গতিপথ রুদ্ধ করে মাছের ভেড়ি নির্মাণ ও মাছ চাষ হচ্ছে। গ্রীষ্মকালে নদী গর্ভে গবাদিপশুর খাবার প্রচুর পাওয়া যায়। এই নদী খোঁড়ার সময় কিনারমাঠ গ্রামে কুমীর এর চোয়াল পাওয়া গেছে।এই নদীটির সঙ্গে গাইঘাটা এলাকার আর একটি গুরুত্বপূর্ন চালুন্দিয়া নদী যুক্ত রয়েছে।
চৈতা নদীটি গঙ্গা নদী ব্যবস্থার অন্তর্গত। নদীটি মোট ৪০ কিলোমিটার অতিক্রম করে গাইঘাটায় যমুনা নদীর সঙ্গে মিলিত হয়েছে। নদীটি প্রবাহ পথে গোপালনগর, টালিখোলা, ক্ষেদাইতলা, চৈতাপাড়া,খড়ুয়া রাজাপুর, কিনারমাঠ,রামপুর প্রভৃতি গ্রাম অতিক্রম করেছে। এই সমস্ত গ্রামের নদীর তীরবর্তী জমির কৃষি কাজ নদীর সঙ্গে যুক্ত। নদীটির প্রবাহে গাইঘাটা থেকে খড়ুয়া রাজাপুর গ্রামের উত্তর অংশ পর্যন্ত জোয়ার ভাটার প্রভাব দেখা যায়।
নদীটি প্রতি বছর অববাহিকা এলাকায় বর্ষার সময় বন্যার সৃষ্টি করে। নদীটিতে প্রচুর পলি জমার কারনে বন্যার সৃষ্টি হয়। ২০০০ সালের আগস্ট-সেপ্টেম্বর মাসে এই নদীর তীরবর্তী অঞ্চলে এক ভয়ঙ্কর বন্যা হয়। এই বন্যা এই এতদাঞ্চলের মানুষের কাছে ২০০০ সালের বন্যা নামে পরিচিত। ২০১০ ও ২০১৫ সালেও নদীটির দুই কূল প্লাবিত হয়েছিল। প্রতি বছর নদীর জলের প্লাবনে জমির ফসল নষ্ট হয়। বর্তমানে নদীটি সংস্কারের দাবি উঠেছে।
মিষ্টি জলের মাছ যথেষ্ট পরিমাণে রয়েছে, যেমন- শোল, ল্যাটা, মাগুর, শিঙি, কই, নয়না, পাকাল, গ্রাসকার্প, রুই, মৃগেল, কুচে,পুটি,খলসে, ইত্যাদি।
এছাড়া জলচর পাখি যেমন- বক, পানকৌরি, শামুকখোল, বুনোহাস পাওয়া যায়।
এই নদী সংলগ্ন বিল এ শীতকালে পরিযাই পাখি আসে।
কৃষ্ণপক্ষ (চলচ্চিত্র)
কৃষ্ণপক্ষ জনপ্রিয় কথাসাহিত্যিক হুমায়ূন আহমেদ-এর ‘কৃষ্ণপক্ষ’ উপন্যাস অবলম্বনে মেহের আফরোজ শাওন পরিচালিত একটি বাংলা চলচ্চিত্র। ছবিটির প্রিমিয়ার হয় ২০১৬ সালের ১৩ ফেব্রুয়ারি, তবে সারা দেশে মুক্তি পায় ২৬ ফেব্রুয়ারি।
এই চলচ্চিত্রের মাধ্যমে মেহের আফরোজ শাওন চলচ্চিত্র পরিচালনায় প্রথম আত্মপ্রকাশ করেন।ছোট বেলায় মুহিব তার বাবা মাকে হারায়। একমাত্র বোন জেবার বিয়ের পর তার সাথে থাকতে এসে দুলাভাইয়ের কঠিন অনুশাসনের মুখোমুখি হয়। তারপরও এই দু:খী ভাইবোনের জীবন চলতে থাকে পরস্পরের প্রতি পরম মমতায়। অরুর হাত ধরে মুহিবের জীবনে ভালোবাসা স্পর্শ করে। অরুকে সঙ্গে নিয়ে মুহিব দেখতে শুরু করে এক নতুন জীবনের স্বপ্ন।
কৃষ্ণপক্ষ চলচ্চিত্রটি ১৬টি সিনেমা হলে মুক্তি পায়। এই চলচ্চিত্রের পরিবেশকের দায়িত্বে ছিল জাজ মাল্টিমিডিয়া। তবে মুক্তির দ্বিতীয় সপ্তাহ থেকে পরিবেশনার দায়িত্ব নিজের হাতেই নিয়ে নিয়েছিলো প্রযোজনা প্রতিষ্ঠান ইমপ্রেস।
চূর্ণী নদী
চূর্ণী নদী ভারতের নদীয়া জেলার মাজদিয়া মাথাভাঙ্গা নদী থাকে উৎপন্ন হয়েছে। এর পর নদীটি ৬৫ কিমি প্রবাহিত হয়ে চাকদহর কাছে হুগলী নদীতে পতিত হয়েছে।
কুস্টিয়া জেলায় পদ্মা নদী থেকে মাথাভাঙ্গা নদী উৎপন্ন হয়ে নদীয়া জেলার মাজদিয়াতে নদীটি দুটি প্রবাহে ভাগ হয়। একটি শাখা ইছামতি নদী নামে দক্ষিণে প্রবাহিত হয়েছে অন্যটি চুর্নী নামে দক্ষিণ-পশ্চিমে বাহিত হয়েছে। চুর্নী নদীটি মাজদিয়া, শিবনিবাস, হাঁসখালি, বীরনগর, আরংঘাটা, রানাঘাট, চাকদহ দিয়ে প্রবাহিত হয়ে হুগলী নদীতে পতিত হয়েছে। নদীটির প্রবাহ পথে কিছু নদী চর বা দ্বীপ দেখা যায়। বর্তমানে নাব্যতা হারিয়েছে অতীতের বিখ্যাত নদী চূর্নী।
১৯৩০ সালে নদীটি এই অঞ্চলের প্রধান বাণিজ্য পথ হিসাবে ব্যবহৃত হত।
রবীন্দ্রনাথের ১৩০৪ বঙ্গাব্দে রচিত, দেবতার গ্রাস, কবিতায় চূর্ণী নদীর কথা আছে। "'হেমন্তের প্রভাতশিশিরে ছলছল করে গ্রাম চূর্ণীনদীতীরে'"। এছাড়া বাংলা জীবনমুখী গায়ক শিলাজিৎ মজুমদারের গানে চূর্নী নদীর কথা এসেছে।
ধনাগোদা নদী
ধনাগোদা নদী বাংলাদেশের দক্ষিণ-পূর্বাঞ্চলের চাঁদপুর জেলার সদর ও মতলব উপজেলার একটি নদী । নদীটির দৈর্ঘ্য ৪১ কিলোমিটার, গড় প্রস্থ ২২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ধনাগোদা নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ১১।
ধনাগোদা নামের নদীটি চাঁদপুর জেলার উত্তর মতলব উপজেলার বাগানবাড়ি ইউনিয়নে প্রবাহমান মেঘনা আপার নদী থেকে উৎপত্তি লাভ করেছে। অতপর নদীটি একই উপজেলার ফরাজিকান্দি ইউনিয়ন অবধি প্রবাহিত হয়ে পুনরায় মেঘনা আপার নদীতে পতিত হয়েছে।। বিপুল জলরাশি, মৎস্য ও প্রাণিকূলের বিশাল সম্ভারে সমৃদ্ধ এ নদী। সড়ক পথে বা নৌ পথে এখানে আসা যায়। মতলব উ: ও মতলব দ: এর মাঝে বিভক্তকারী এ নদী। মতলব ফেরী ঘাট একটি দর্শনীয় স্থান।
ধনাগোদা নদী থেকে স্থানীয়ভাবে ১৯৫০ সালের মৎস্য সংরক্ষণ আইন লঙ্ঘন করে বিভিন্ন স্থানে বেড়া দিয়ে মাছ শিকার করা হয়।
কিন্নাল কারুশিল্প
কিন্নাল কারুশিল্প বা কিন্হাল কারুশিল্প (), ভারতের কৰ্ণাটক রাজ্যের একটি শহর কিন্নাল বা কিন্হালের স্থানীয় ঐতিহ্যবাহী কাঠের কারুশিল্প।
কিন্নাল শহর তার কিন্নাল পুতলা এবং ধৰ্মীয় প্ৰতিমার জন্য বিখ্যাত।
এই অঞ্চল কিন্নাল কাৰরুশিল্পের জন্য পরিচিত। এই শিল্প ভারতের ভৌগোলিক অস্তিত্বের ইঙ্গিত দিয়। সেজন্যে ভারত সরকার কিন্নাল কারুশিল্পকে ভৌগোলিক সুচকৰ মৰ্যাদা দিয়েছে এবং এর আবেদন সংখ্যা ২১৩।
কিন্নাল কলাত্মক ঐতিহ্যে ভরপূর। একসময়ত এটি কারুশিল্পের অতি বিখ্যাত কেন্দ্ৰ ছিল এবং কাঠের কারুকাৰ্য্যের জন্যে পরিচিত ছিল। পাম্পাটেশ্বর মন্দিরের মূরাল চিত্ৰ এবং হাম্পিৰ কাঠের রথের জটিল কারুকাৰ্য্য বৰ্তমানের কিন্নাল শিল্পের পূৰ্বপূরুষ হিসেবে গণ্য করা হয়। একজন শিল্পীর সাতাম পুৰুষীয়া পৈতৃক গৃহত উদ্ধাৰ হোৱা পুৰণি দস্তাবেজে ইয়াকে প্ৰতিপন্ন কৰে।
২০০৭ সালের আমেরিকার গ্লাসগ' বিশ্ববিদ্যালয় এবং গ্লাসগ' কলা বিদ্যালয়ের ছাত্ৰরা কৰ্ণাটকের কারুকাৰ্য্য পরিষদের সহযোগীতায় স্থানীয় ছাত্ৰ এবং শিল্পীদেরকে কিন্নাল শিল্পের পূৰ্ণোদ্ধারের জন্যে একটা প্ৰকল্পের জরীপে সম্বর্ধনা জানায়।
এই শিল্পের সাথে জড়িত শিল্পীদেরকে "চিত্ৰকর" বলে। পাতল কাঠের পুতলা(খেলনা) সমূহ প্ৰস্তুত করা হয়। তেতুলের বিচি এবং নুড়িপাথর দিয়ে বিভিন্ন অংশ জোড়া লাগানো হয়।
কপ্পাল নগর থেকে নিৰ্দিষ্ট সময় পর-পর কিন্নাল বাস চলাচল করে। নিকটতম শহর হচ্ছে কপ্পাল। কপ্পাল থেকে অন্য জায়গাতে যেতে বাস এবং রেলগাড়ীর সুবিধা আছে।
২০১৩ সালের ভারতের গণতন্ত্ৰ দিবসের পেরেডে কৰ্ণাটক সরকার কিন্নলা কারুশিল্পকে মূখ্য বিষয় হিসেবে প্ৰতীক প্ৰদৰ্শন করেছিল।
বাপজানের বায়স্কোপ
বাপজানের বায়স্কোপ হল রিয়াজুল রিজু পরিচালিত ও প্রযোজিত ২০১৫ সালের বাংলাদেশী নাট্য চলচ্চিত্র। কারুকাজ ফিল্মসের ব্যানারে নির্মিত চলচ্চিত্রটি রিয়াজুল রিজু পরিচালিত প্রথম চলচ্চিত্র। ছবিটির কাহিনী লিখেছেন মাসুম রেজা এবং চিত্রনাট্য লিখেছেন মাসুম রেজা ও রিয়াজুল রিজু। এতে প্রধান চরিত্রে অভিনয় করেছেন শহীদুজ্জামান সেলিম, শতাব্দী ওয়াদুদ ও সানজিদা তন্ময়।
চলচ্চিত্রটি ১৮ ডিসেম্বর, ২০১৫ বাংলাদেশে মুক্তি পায়। ৪০তম জাতীয় চলচ্চিত্র পুরস্কারে ছবিটি শ্রেষ্ঠ চলচ্চিত্রসহ আটটি বিভাগে পুরস্কার লাভ করে।
চলচ্চিত্রটির পটভূমি যমুনা পাড়ের চর “চর ভাগিনা”। চরের মালিক জীবন সরকার আর প্রান্তিক চাষী হাসেন মোল্লা কে ঘিরে আবর্তিত হয়েছে কাহিনী। হাসেন মোল্লার পিতা চরে চরে বায়োস্কোপ খেলা দেখিয়ে জীবিকা নির্বাহ করতেন। পিতার মৃত্যুর পর সেই বায়োস্কোপের বাক্সটি ঘরেই পড়ে থাকে। ছাপোষা কৃষক হাসেন মোল্লাকে তবুও ক্ষণে ক্ষণে নাড়া দিয়ে যায় বাবার শেষ স্মৃতি, পোড়ায় মন। একসময় হাসেন মোল্লা ঠিক করে ফেলে সপ্তাহে একদিন করে হলেও সে বায়োস্কোপের খেলা দেখাবে। বায়োস্কোপ বাক্সটি ঝেড়ে মুছে পরিস্কার করে প্রস্তুত করে দূর চরে খেলা দেখাতে যাবার জন্যে। পুরনো ছবিগুলো নষ্ট সময়ের ব্যবধানে নষ্ট হয়ে যাওয়ায় হাসেন মোল্লা এক নতুন কাহীনি ছবিতে আঁকিয়ে নেয়, নতুন রীল বানায়। কিন্তু চরের মহাজন জীবন সরকারের আঁতে ঘা লাগে তাতে। সে ঘোষণা করে দেয় এই বায়স্কোপ চলবে না, এই খেলা দেখানো যাবে না!
পলিবিয়াস
পলিবিয়াস () (; , "Polýbios";  –  BC) একজন রোমান দার্শনিক। তার জন্ম মেসিডনিয়ায় খ্রিস্টপূর্ব ২০৪ অব্দে। রোমান আইন এবং রাজনৈতিক ব্যবস্থার ইতিহাস সংরক্ষণে তার অবদান স্মরণীয়। খ্রিস্টপূর্ব ১৬৮ অব্দে রোমানদের দ্বারা গ্রিস আক্রমণ হয়। সেই সময় আরও প্রায় এক হাজার গ্রিক পণ্ডিতের সাথে তিনিও বন্দি হন। তিনি ১৬ বছর ইতালিতে অন্তরিন ছিলেন। এ সময় তিনি রোমান শাসকের অংশ Aimilius, Sciplo, Aemilianus প্রমুখের সহচার্য পান। পরবর্তীতে পলিবিয়াস গ্রিক দর্শনের ইতিহাসবিদ হিসেবে খ্যাতি পান। তিনি খ্রিস্টপূর্ব ১২২ অব্দে মারা যান।
অসম কারবি আংলং আদা
অসম কাৰ্বি আংলং আদা () হচ্ছে অাসামের কার্বি আংলং জেলায় উৎপাদিত মসলাজাতিয় উদ্ভিদ। এটি Zingiberaceae পরিবারের অন্তৰ্গত Zingiber গণের একপ্ৰকারের সপুশ্পক উদ্ভিদ, বৈজ্ঞানিক নাম হচ্ছে "Zingiber officinale" Rosc। অসম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার, আইজল নামের আরও এক প্ৰকারের আদা ও কাৰ্বি আংলঙের কৃষকেরা চাষ করে।
কাৰ্বি আংলং হচ্ছে অসমের আদা উৎপাদন করা অঞ্চলসমূহের ভিতর সবথেকে গুরুত্বপূৰ্ণ অঞ্চল। এই জেলার রিডুং, ওমালফের এবং সিংহাসন পাহারের প্ৰায় পাঁচ সহস্ৰাধিক কৃষকে বছরে চল্লিশ হাজার মেট্ৰিকটন আদা উৎপাদন করে। আদা চাষের অণুকূল সিংহাসন পাহারের জলবায়ু এবং কৃষিভূমিতে অতি উন্নত মানের আদা উৎপাদিত হয়। এবং ভৌগোলিক স্থানাংকের মধ্যে কাৰ্বি আংলং আদার উৎপাদন হয়।
অসম কাৰ্বি আংলং আদার কয়েকটা প্ৰকারভেদ আছে। এর মধ্যে নদীয়া এবং ভোলা অতি জনপ্ৰিয় প্ৰকার।
নদীয়া প্ৰকারের আদায় রূপান্তরিত কাণ্ডের মাধ্যমে শক্ত, পাতলা মেটে বর্ণ, তীক্ষ্ণ স্বাদের তথা গণ্ধযুক্ত হয়।
২০১৫ সালের ৩১ মাৰ্চ চেন্নাইএ অবস্থিত ভৌগোলিক স্বীকৃতি প্ৰদানকারী প্রধান কাৰ্যালয় থেকে উত্তর-পূর্বের অন্য আঠ টি উৎপাদিত পণ্যের সাথে "অসম কাৰ্বি আংলং আদা" ভৌগোলিক স্বীকৃতি লাভ করে।
ভৌগোলিক স্বীকৃতি লাভ করা উত্তর-পূর্বের অন্য আঠ টি উৎপাদিত পণ্য হচ্ছে "অসমের তেজপুর লিচু" (অসম), "খাছী মেণ্ডারিণ" (মেঘালয়), "লারজ কারডামম" (সিকিম), "চরাই চকুয়া জলকীয়া" (মিজোরাম), "কচাই নেমু" (মণিপুর), "কুইন মাটিকঠাল" (ত্রিপুরা), "অরুণাচল কমলা" (অরুণাচল প্রদেশ) এবং "নাগাল্যান্ড গাছ আলু" (নাগাল্যান্ড)।
মরগান লিলি
মরগান লিলি (জন্ম এপ্রিল ১১, ২০০০; পূর্ণনাম মরগান লিলি জেইন গ্রস) একজন বিখ্যাত আমেরিকান অভিনেত্রী এবং ফ্যাশন মডেল। তিনি মাত্র ৪ বছর বয়সে আন্তর্জাতিকভাবে মডেলিং শুরু করেন। এরই মধ্যে তিনি ২১টিরও বেশি বিজ্ঞাপন এবং হেনরি পোল ইজ হেয়ার চলচ্চিত্রে মিলি স্টুপেক চরিত্রে অভিনয় করার আগেও আরও অনেক ফটোশুট করেছিলেন। এছাড়াও তিনি হি ইজ জাস্ট নট দ্যাট ইনটু ইউ চলচ্চিত্রে ম্যাথু গ্রে গাব্লারের বোনের চরিত্রে পার্শ্ব অভিনেত্রী হিসেবে অভিনয় করেন। তার সবচেয়ে উল্লেখযোগ্য চরিত্র হচ্ছে রহস্যজনক চলচ্চিত্র ২০১২ নামক চলচ্চিত্রে লিলি কার্টিস চরিত্রটি। তিনি ফ্লিপড নামক একটি বইয়ের উপর ভিত্তি করে একই নামে নির্মিত চলচ্চিত্রে জুলিয়ানা বেকারের বাল্যচরিত্রে অভিনয় করেন। এছাড়াও তিনি এক্স-ম্যানঃ ফার্স্ট ক্লাস এবং এক্স-ম্যানঃ ডেইজ অভ ফিউচার পাস্ট চলচ্চিত্রে মিস্টিক চরিত্রে শিশু অভিনেত্রী হিসেবে অভিনয় করেন।  বর্তমানে মরগান হলমার্ক চ্যানেলের লাভস এভারলাস্টিং কারিজ নামক চলচ্চিত্রে মিশি নামের চলচ্চিত্রে অভিনয় করছেন। তার সর্বশেষ চলচ্চিত্র হচ্ছে কুটিস, যেখানে তিনি এলিজা উড এবং রাইন ওয়িলসনের সঙ্গে অভিনয় করেছেন।
মরগান খুব কম বয়সে তার অভিনয় শুরু করেন। তিনি ২০০৫ সালে শার্ডস চলচ্চিত্রে মরগান চরিত্রে অভিনয় শুরু করেন। ২০০৬ সালে ওয়েলকাম টু দ্যা জঙ্গল জিম চলচ্চিত্রে কাইল চরিত্রে অভিনয় করেন। এছাড়াও ২০০৭ সালে তিনি সিএসআইঃ ক্রাইম সিন ইনভেস্টিগেশন নামক অনুষ্ঠানে কোল চরিত্রে অভিময় শুরু করেন। এই অনুষ্ঠানটি তাকে হেনরি পোল ইজ হেয়ার চলচ্চিত্রে মিলি স্টুপেক চরিত্রে অভিনয় করার সুযোগ করে দেয়। তার সবচেয়ে উল্লেখযোগ্য চরিত্রগুলো হচ্ছে ২০০৯ সালে নির্মিত ২০১২ নামক চলচ্চিত্রে লিলি কার্টিস চরিত্রটি। তাছাড়া শেইমলেস নামক একটি উল্লেখযোগ্য ধারাবাহিকে বন্নি চরিত্রে অভিনয় করেন। বর্তমানে মরগান হলমার্ক চ্যানেলের লাভস এভারলাস্টিং কারিজ নামক চলচ্চিত্রে মিশি নামের চলচ্চিত্রে ওয়েস ব্রাউন এবং কার্ল ল্যাড নামক বিখ্যাত অভিনেতাদের সাথে কাজ করছেন।
আসকার ইবনে শাইখ
আসকার ইবনে শাইখ (১০ মার্চ, ১৯২৫ - ১৮ মে, ২০০৯) একজন বিশিষ্ট বাংলাদেশী নাট্যকার, গল্প লেখক, সংগঠক, অভিনেতা, গীতিকার, ভাষাসৈনিক, সাহিত্য সমালোচক, ইতিহাসবেত্তা ও শিক্ষাবিদ ছিলেন। আসকার ইবনে শাইখের প্রকৃত নাম মোহাম্মদ ওবায়েদুল্লাহ। আসকার ইবনে শাইখ তার ছদ্মনাম এবং এ নামেই তিনি পরিচিত।
আসকার ইবনে শাইখ ১৯২৫ সালের ১০ মার্চ ময়মনসিংহ জেলার গৌরীপুর থানার মাইজহাটি গ্রামে জন্মগ্রহন করেন। স্কুল জীবন থেকেই তাঁর প্রচন্ড ঝোঁক ছিলো নাটকের প্রতি। ১৯৩৫ সালে ঈশ্বরগঞ্জ শহরের চরনিখলা মধ্য ইংরেজি স্কুলে অধ্যয়নকালেই অভিনয় শুরু করেন বিভিন্ন নাটকে। স্কুলে থাকাকালীন সিরাজের স্বপ্ন, বন্দীবীর প্রভৃতি নাটিকায় অংশগ্রহণ করে বিভিন্ন পুরস্কারে পুরস্কিত হন। ১৯৪১ সালে ময়মনসিংহ জিলা স্কুল থেকে ম্যাট্রিকুলেশন পরীক্ষায় অবতীর্ণ হন। এরপর আনন্দমোহন কলেজ থেকে উচ্চমাধ্যমিক ও স্নাতক পাশ করেন। স্নাতকোত্তর ও পিএইচডি ডিগ্রি লাভ করেন ঢাকা বিশ্ববিদ্যালয় থেকে। বিশ্ববিদ্যালয়ে পড়াকালীন ভাষা আন্দোলনের পথিকৃৎ সংগঠন তমদ্দুন মজলিসের সাথে জড়িত হন। এ সংগঠন থেকে ভাষা আন্দোলনের মুখপত্র 'সাপ্তাহিক সৈনিকে'র পাশাপাশি ১৯৫২ সালে প্রকাশ হতো মাসিক সাহিত্য পত্রিকা 'দ্যুতি'। তিনি আসকার ওবায়েদ নামে পত্রিকাটির সম্পাদনা করতেন আর তাকে সহযোগিতা করতেন সিরাজুল ইসলাম চৌধুরী, আবু হেনা মোস্তফা কামাল প্রমুখ।
শাইখ পেশাগত জীবন শুরু করেন ঢাকা ও জাহাঙ্গীরনগর বিশ্ববিদ্যালয়ের পরিসংখ্যান বিভাগে অধ্যাপনার মাধ্যমে। পেশা অধ্যাপনা হলেও নাটকে তার আগ্রহ তাকে এদেশের আধুনিক নাট্যজগতের ভিত্তিভূমিটি তৈরি করতে সহায়তা করে। তিনি ছিলেন একাধারে নাট্যকার, নাট্য সংগঠন পরিচালক, নির্দেশক, ও অভিনেতা। মঞ্চ, রেডিও, টেলিভিশন, সিনেমা সব মাধ্যমেই তিনি কাজ করেছেন।
আসকার ইবনে শাইখের প্রথম নাটক ‘বিরোধ'। ১৯৪১ সালে ম্যাট্রিকুলেশন পরীক্ষায় অবতীর্ণ হওয়ার পর প্রথম খসড়া রচনা করেন। তারপর নানা পরিবর্তনের মাধ্যমে ১৯৪৬ সালে শেষ করেন এবং ১৯৪৭ সালে আবদুল হাই মাশরেকীর সহায়তায় প্রকাশিত হয় কলকাতা থেকে। প্রকাশ করেন সওগাত পাবলিকেশন্সের মোহাম্মদ আলী। এছাড়াও রচনা করেছেন বিপুল সংখ্যক নাটক। শুধু সামাজিক নয়, এদেশের মানুষের গোটা ইতিহাসকেও তিনি রূপান্তর করেছেন তার নাট্যকর্মে।
সামাজিক নাটক
ঐতিহাসিক নাটক
গীতিনাট্য
ঐতিহাসিক কাব্যনাট্য
কিশোর কাব্যনাটক
অণুবাদ নাটক
গানের সংকলন
গল্প সংকলন
প্রবন্ধ
ইতিহাস
অণুবাদ
অপ্রকাশিত রচনাবলিআসকার ইবনে শাইখ ২০০৯ সালের ১৮ মে ঢাকার ল্যাবএইড হাসপাতালে মারা যান।
লিঙ্গের সাসপেনসারি লিগামেন্ট
পুরুষদের মধ্যে, লিঙ্গের সাসপেনসারি লিগামেন্ট "পিউবিক স্যম্ফ্যসিস" এর সাথে সংযুক্ত করা থাকে। যা পিউবিক হাড়ের পাসে লিঙ্গ ঝুলিতে গেছে এবং এটি যৌন উত্তেজনায় লিঙ্গ খাড়া করতে সাহায্য করে।
অস্ত্রোপচারের মাধ্যমে এই সন্ধিবন্ধনী বা লিগামেন্ট কাটার ফলে শরীরের বাইরে স্তব্ধ লিঙ্গ আরো সক্ষম ও কর্মক্ষম হবে, যার ফলে তার দৈর্ঘ্য আরো বৃদ্ধি পাবে। অতঃপর সন্ধিবন্ধনী বা লিগামেন্ট সুস্থ করার ফলে, সামগ্রিক একটি লম্বা লিঙ্গ ধরার ক্ষমতা দেওয়া হয়। যতক্ষণ না এই সন্ধিবন্ধনী সঠিকভাবে সুস্থ হতে পারবে, এই লিঙ্গ অতি উচ্চ ভাবে কোণ অর্জন করতে বা অতি শক্তভাবে খাড়া হতে পারব না।
"This article incorporates text in the public domain from the 20th edition of Gray's Anatomy (1918)"